Document ID: 32007R1282

KOMISSION ASETUS (EY) N:o 1282/2007,
annettu 30 päivänä lokakuuta 2007,
asetuksesta (ETY) N:o 3149/92 poikkeamisesta vähävaraisimpien henkilöiden hyväksi toteutettavan vuotuisen elintarvikkeiden jakeluohjelman toteutusajan päättymisen osalta vuonna 2007
EUROOPAN YHTEISÖJEN KOMISSIO, joka
ottavat huomioon Euroopan yhteisön perustamissopimuksen,
ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87 (1) ja erityisesti sen 6 artiklan,
sekä katsoo seuraavaa:
(1)
Interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92 (2) 3 artiklan 1 kohdassa säädetään, että vähävaraisimpien henkilöiden hyväksi toteutettavan vuotuisen elintarvikkeiden jakeluohjelman toteutusaika päättyy sen hyväksymistä seuraavan vuoden 31 päivänä joulukuuta.
(2)
Komission asetuksella (EY) N:o 1539/2006 (3) hyväksyttiin ohjelma 31 päivänä joulukuuta 2007 päättyvälle kaudelle.
(3)
Markkinointivuoden 2006/2007 aikana vilja- ja maitotuotemarkkinoilla vallinneet poikkeukselliset olosuhteet ovat aiheuttaneet ongelmia toimijoiden kanssa tehtyjä toimitussopimuksia toteutettaessa vuoden 2007 ohjelmassa Italialle myönnettyjen 61 232,50 viljatonnin, 1 618 voitonnin ja rasvattoman maitojauheen markkinoilta hankkimista koskevan 10 991 578 euron ja Ranskalle myönnettyjen 4 000 voitonnin ja rasvattoman maitojauheen markkinoilta hankkimista koskevan 10 miljoonan euron osalta. Jotta asetuksessa (EY) N:o 1539/2006 säädetty vuotuinen ohjelma voitaisiin toteuttaa suunnitellusti, olisi vuotuisen ohjelman toteuttamisen päättymistä lykättävä näissä tapauksissa 29 päivään helmikuuta 2008.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 3149/92 3 artiklan 1 kohdassa säädetään, vuoden 2007 ohjelman toteuttamista voidaan jatkaa mainitussa ohjelmassa Italialle myönnettyjen 61 232,50 viljatonnin, 1 618 voitonnin ja rasvattoman maitojauheen markkinoilta hankkimista koskevan 10 991 578 euron ja Ranskalle myönnettyjen 4 000 voitonnin ja rasvattoman maitojauheen markkinoilta hankkimista koskevan 10 miljoonan euron osalta 29 päivään helmikuuta 2008 asti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä lokakuuta 2007.

Labels: 17
19
0
3
15